**Kinnula** on Suomen kunta Keski-Suomen maakunnan pohjoisosassa kantatien 58 varrella Suomenselän vedenjakaja-alueella. Kunnassa on hieman alle 1 500 asukasta. Kinnulan naapurikunnat ovat Kivijärvi, Lestijärvi, Perho, Pihtipudas, Reisjärvi ja Viitasaari.

Kinnulan luonto ja vesistöt ovat houkutelleet paikkakunnalle paljon kesämökkiläisiä; nykyisin kesämökkejä on kunnan alueella 415.

Maantiede
---------

Kinnula sijaitsee pohjoisessa Keski-Suomessa Suomenselän vedenjakaja-alueella. Lähin kaupunki Viitasaari on 65 km:n päässä, matkaa Jyväskylään on 162 km.

Kinnulan naapurikunnat ovat Kivijärvi, Lestijärvi, Perho, Pihtipudas, Reisjärvi ja Viitasaari.

Kinnulassa on kaikkiaan 66 järveä, joista suurimmat ovat Kivijärvi, Ylä-Jäppä – Ala-Jäppä ja Iso Koirajärvi.

Salamajärven kansallispuisto ulottuu Kinnulaan Perhon suunnalta. Muita suojeltuja Natura-alueita ovat Aholan laitumet, Kivijärvi ja Seläntauksen suot.

### Kylät

Hakkaraniemi, Hiilinki, Jääjoki, Kangaskylä, Kirkonkylä, Markokylä, Matkusjoki, Muhola, Myllykylä, Niemenkylä, Rantakylä, Saarenkylä, Silkkiperä, Urpila.

Historia
--------

Kinnulan alue on kuulunut Rautalammin vanhaan emäpitäjään. Rautalammin pitäjän tai nykyisen kunnan historia alkaa vuodesta 1561, jolloin Ruotsin kuningas Kustaa Vaasa antoi määräyksen Rautalammin hallintopitäjän muodostamisesta. Savolaiset olivat sitä ennen aloittaneet hämäläisten laajojen erämaiden asuttamisen ja kaskiviljelyn. 

Keisarillinen Suomen senaatti oli päättänyt Kinnulan seurakunnan itsenäistymisestä vuonna 1904 mutta se toteutui käytännössä vasta Kivijärven ja Kinnulan yhteisen kirkkoherran Frans Peter Krankin kuoltua vuonna 1910. 

Kinnulan ensimmäinen kunnanjohtaja oli Vilho Kinnunen (1927–1992). Vilho Kinnusella oli kymmeniä luottamustehtäviä, ja hän oli Säästöpankin pankinjohtaja, josta virasta hän siirtyi kunnanjohtajaksi vuonna 1976. Kinnunen jäi sairauseläkkeelle 31.12.1990. Hän kuoli Kinnulassa 64-vuotiaana vuonna 1992.

Kinnulan kirkko
Vilho Kinnusta seurannut kunnanjohtaja HTM Kauko-Pekka Moilanen (s. 1947) toimi Kinnulan kunnanjohtajana vuodesta 1990 eli 14 vuotta. Ennen Kinnulaan siirtymistä hän oli Multian kunnanjohtajana vuosina 1988–1989. 

Moilasen seuraaja PD, insinööri (ylempi AMK) Juha Urpilainen (s. 1959) toimi Kinnulan kunnanjohtajana 2004–2014. Hänet yritettiin erottaa yleiseen luottamuspulaan vedoten lokakuussa 2013. Urpilainen valitti asiasta Hämeenlinnan hallinto-oikeuteen, mutta peruutti myöhemmin valituksensa kunnan kanssa tekemänsä sovintosopimuksen mukaisesti. Hallinto-oikeus kumosi syksyllä 2014 Urpilaisen erottamisen erään kuntalaisen tekemän valituksen pohjalta. Hetken aikaa Kinnulassa näytti olevan kaksi kunnanjohtajaa. Lopulta Urpilainen erosi itse noin 120 000 euron korvausta vastaan. Ennen Kinnulaa Urpilainen toimi mm. Kajaanin elinkeinojohtajana ja Nokian Renkaiden tehtaanjohtajana.

Vuoden 2014 heinäkuusta vuoden 2019 maaliskuuhun Kinnulan kunnanjohtajana toimi kasvatustieteen tohtori Pekka Kanervio (s. 1957). Hän on toiminut mm. luokanopettajana ja tutkijana sekä tehnyt rehtorin sijaisuuksia myös Kinnulassa ennen kunnanjohtajaksi valintaansa. Kanervion aikana Kinnulan kunnan talous kriisiytyi ja väkiluku laski jyrkästi. Kanervio joutui eroamaan luottamuspulan vuoksi 1.4.2019 alkaen. Hänen jälkeensä Kinnulan kunnanjohtajana on toiminut HTM Erkki Nikkilä, joka on Kinnulan ensimmäisen kunnanjohtajan Vilho Kinnusen poika. Hän on kuitenkin irtisanoutunut tehtävästään marraskuussa 2021 siirtyäkseen Keski-Suomen hyvinvointialueen väliaikaishallinnon palvelukseen joulukuussa 2021. Määräaikaista viiden vuoden kunnanjohtajan pestiä olisi ollut vielä kolme vuotta jäljellä. Kunnanhallitukselle Nikkilän irtisanoutuminen tuli yllätyksenä.

Johto
-----

Myös nykyinen kunnanjohtaja Kirsi Kellokangas on eroamassa luottamuspulan johdosta keväällä 2023.

Talous
------

Vuonna 2015 kunnassa oli 459 työpaikkaa. Niistä 22 % oli alkutuotannossa (maa-, metsä- ja kalataloudessa), 63 % palveluissa ja 12 % jalostuksessa. Alkutuotannon osuus oli suurempi kuin koko maassa keskimäärin (3 %).

Vuonna 2016 eniten yhteisöveroa maksaneet yritykset olivat sijoitus- ja konsultointiyritys Matril Oy, soraa ja sepeliä myyvä KS-Mursketeam Oy ja Sammalpeuhojen Perhekoti.

Väestönkehitys
--------------

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Kinnulan väestönkehitys 1980–2020 |
| --- |
| Vuosi |  |  | Asukkaita |  |
| 1980 |    | 2 248 |
| 1985 |    | 2 309 |
| 1990 |    | 2 307 |
| 1995 |    | 2 272 |
| 2000 |    | 2 117 |
| 2005 |    | 1 933 |
| 2010 |    | 1 821 |
| 2015 |    | 1 745 |
| 2020 |    | 1 620 |
| Lähde: Tilastokeskus. |

### Taajamat

Vuoden 2017 lopussa Kinnulassa oli 1 656 asukasta, joista 827 asui taajamassa, 824 haja-asutusalueilla ja 5:n asuinpaikat eivät olleet tiedossa. Kinnulan taajama-aste on 50,1 %. Kunnassa on vain yksi taajama, Kinnulan kirkonkylä.

Koulutus
--------

Perusopetusta annetaan Nurmelan koulussa (luokka-asteet 0-6) ja Kinnulan keskuskoulussa (luokka-asteet 7-9). Kinnulan lukio tarjoaa yleissivistävää toisen asteen opetusta.

Kinnulan ja Leistijärven asukkaita palveleva Suomenselän kansalaisopisto tarjoaa elinikäiseen oppimiseen, itsensä kehittämiseen ja toimintakyvyn ylläpitämiseen soveltuvia kursseja ja tapahtumia.

Kulttuuria
----------

Vuonna 1945 perustettu Kinnulan kirjasto palvelee kirkonkylässä. Kirjasto on osa Keski-kirjastojen kirjastokimppaa, mikä tuo koko maakunnan kunnankirjastojen aineistoja laajemmin lainattavaksi myös Kinnulasta. 2023 kirjaston yhteyteen avattiin yhteispalvelupiste.

Kinnulan kirkonkylässä, Apajarannan lähettyvillä sijaitsee maallikkosaarnaaja, kuvataiteilija Vihtori Storckin perinneateljee. Kunnassa on keskeisenä urheilulajina pesäpallo.

Kinnulan pitäjäruoiksi nimettiin 1980-luvulla mutti ja rommakaksi kutsuttu lammaskeitto.

Seurakunnat
-----------

Vuoden 2018 aluejaon mukaan Kinnulassa on seuraavat Suomen evankelis-luterilaisen kirkon seurakunnat:

* Kinnulan seurakunta

Itsenäisenä helluntaiseurakuntana Kinnulassa toimii Kinnulan helluntaiseurakunta.

Suomen ortodoksisen kirkon seurakunnista Kinnulan alueella toimii Jyväskylän ortodoksinen seurakunta.

Tunnettuja kinnulalaisia
------------------------

* Markku Kauppinen (1949–2019), kansanedustaja, toimitusjohtaja
* Pirjo Lahdenperä, (s. 1949) professori
* Leena Laulajainen (1939–2017), kirjailija
* Jukka Pekkarinen (s. 1947), valtiotieteen tohtori
* Mauri Pekkarinen (s. 1947), kansanedustaja
* Vihtori Storck (1911–1993), saarnaaja, taiteilija

Katso myös
----------

* Luettelo Kinnulan julkisista taideteoksista ja muistomerkeistä

Lähteet
-------

1. ↑  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. ↑  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. ↑  Kuntavaalit 2021, Kinnula Oikeusministeriö. Viitattu 30.8.2021.
7. ↑  Yleistä *Kinnula*.  Arkistoitu 27.1.2018. Viitattu 27.1.2018.
8. ↑  Kinnula *Järviwiki*. Viitattu 26.2.2018.
9. ↑  Natura 2000-alueet Keski-Suomessa *Ympäristö*. Viitattu 26.2.2018.
10. ↑  Hallinto-oikeus kumosi Kinnulan entisen kunnanjohtajan erottamispäätöksen *Yle Uutiset*.  13.10.2014. Viitattu 18.11.2021.
11. ↑  Kinnula ratkoo kahden kunnanjohtajan ongelmaa *Yle Uutiset*.  13.10.2014. Viitattu 18.11.2021.
12. ↑  Kinnula hakee jälleen kunnanjohtajaa *Kuntalehti*.  26.3.2019. Viitattu 18.11.2021.
13. ↑  Kinnulan kunnan ja Juha Urpilaisen välinen sovintosopimus. Kinnulan kunta. Viitattu 12.6.2014. *kinnula.fi*.  Arkistoitu 29.10.2014. Viitattu 12.6.2014.
14. ↑  Yllättävä valinta herätti tunteita *Kotiseudun Sanomat*.  24.6.2014.  Arkistoitu 27.1.2018. Viitattu 27.1.2018.
15. ↑  Kanervio lähtee Kinnulasta luottamuspulan takia *Kuntalehti*.  11.3.2019. Viitattu 18.11.2021.
16. ↑  Erkki Nikkilä yksimielisesti Kinnulan johtoon *Kotiseudun Sanomat*.  24.4.2019. Viitattu 18.11.2021.
17. ↑  KSML: Kunnanjohtaja Erkki Nikkilä jättää Kinnulan ja lähtee rakentamaan Keski-Suomen hyvinvointialuetta *Yle Uutiset*.  9.11.2021. Viitattu 18.11.2021.
18. ↑  Kuntien avainluvut *Tilastokeskus*. Viitattu 27.1.2018.
19. ↑  Alueen Kinnula yhteisöverotiedot *Yle*. Viitattu 27.1.2018.  (tietoja myös yritysten kotisivuilta)
20. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980–2016  29.3.2017. Tilastokeskus.  Arkistoitu 17.6.2018. Viitattu 29.1.2018.
21. ↑  Taajama-aste alueittain 31.12.2017  22.9.2017. Tilastokeskus.  Arkistoitu 16.7.2019. Viitattu 4.12.2018.
22. ↑  Taajama- ja haja-asutusalueväestö iän ja sukupuolen mukaan kunnittain 31.12.2017  28.9.2017. Tilastokeskus.  Arkistoitu 14.7.2019. Viitattu 4.12.2018.
23. ↑  Perusopetus Kinnulan kunta, kinnula.fi. Viitattu 16.6.2023.
24. ↑  Kinnulan lukio Kinnulan kunta via peda.net. Viitattu 16.6.2023.
25. ↑  Kansalaisopisto Kinnulan kunta kinnula.fi. Viitattu 16.6.2023.
26. ↑  Kinnulan kunnankirjasto kirjastot.fi. Viitattu 8.6.2023.
27. ↑  Kinnulan kunnankirjasto *Keski-kirjastot, keski.finna.fi*. Viitattu 8.6.2023.
28. ↑  Mikä on Keski? *Keski-kirjastot, keski.finna.fi*. Viitattu 8.6.2023.
29. ↑  Virpi Kotilainen: Kinnulassa virastopalveluja saa nyt matalalla kynnyksellä kirjaston tiloista  4.5.2023. Yleisradio, yle.fi. Viitattu 8.6.2023.
30. ↑  Kolmonen, Jaakko (toim.): *Kotomaamme ruoka-aitta: Suomen, Karjalan ja Petsamon pitäjäruoat*, s. 89. Helsinki: Patakolmonen, 1988. ISBN 951-96047-3-1.
31. ↑  Yhteystiedot - Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
32. ↑  Seurakunnat *Suomen helluntaikirkko*.  Arkistoitu 6.9.2021. Viitattu 6.9.2021.
33. ↑

Aiheesta muualla
----------------

* Kuvia tai muita tiedostoja aiheesta **Kinnula** Wikimedia Commonsissa

* Kinnulan kunnan kotisivu
* Tilastokeskus – Kinnulan avainluvut
* Matintupa, Minna & Savela, Sanna: Kinnulan kunnanjohtaja: "Oikeus on puolellani" *Yle Uutiset*.  21.10.2013. Helsinki:  Yleisradio Oy. Viitattu 25.8.2021.
* Kauko-Pekka Moilanen hakee Pieksämäelle *Keskipohjanmaa*.  16.5.2002.  Arkistoitu 25.8.2021. Viitattu 25.8.2021.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Keski-Suomen maakunnan kunnat |
| --- |
|  |
| Nykyiset kunnat | 
* Hankasalmi
* Joutsa
* Jyväskylä
* Jämsä
* Kannonkoski
* Karstula
* Keuruu
* Kinnula
* Kivijärvi
* Konnevesi
* Kyyjärvi
* Laukaa
* Luhanka
* Multia
* Muurame
* Petäjävesi
* Pihtipudas
* Saarijärvi
* Toivakka
* Uurainen
* Viitasaari
* Äänekoski

 |
|  |
| Entiset kunnat | 
* Jyväskylän maalaiskunta
* Jämsänkoski
* Konginkangas
* Korpilahti
* Koskenpää
* Kuorevesi
* Leivonmäki
* Längelmäki (osa)
* Pihlajavesi
* Pylkönmäki
* Sumiainen
* Suolahti
* Säynätsalo
* Äänekosken maalaiskunta

 |

 |